Plesner Advokatpartnerselskab
Plesner Advokatpartnerselskab er et dansk advokatfirma. Plesner, der fik sit nuværende navn i 2009, er et resultat af flere fusioner af advokatfirmaer. I 2000 fusionerede advokatfirmaerne O. Bondo Svane og Plesner & Grønborg til Plesner Svane Grønborg.
Plesners kundesegment består primært af erhvervsvirksomheder. Firmaet havde i 2022 ca. 390 ansatte og en nettoomsætning på ca. 950 mio. kr.
Siden 2004 har firmaet haft til huse i det såkaldte Kobbertårn tegnet af Arkitema og opført 2003-2004 på Amerika Plads i København.